#  Πύργος 20-10-2017

#  Α.Π.: 1123

 Προς: Ιατρούς - μέλη του Ι.Σ.Π.Ο.

**ΘΕΜΑ: Εορτή Υγειονομικών – 1η Νοέμβρη Ιερή μνήμη Αγίων Αναργύρων Κοσμά & Δαμιανού. Δηλώσεις συμμετοχής μελών Ι.Σ.Π.Ο. για συνεστίαση το ίδιο βράδυ.**

Αγαπητοί συνάδελφοι,

πλησιάζει η ημέρα της Εορτής των Υγειονομικών της 1ης Νοεμβρίου 2017 και όπως κάθε χρόνο, τιμώντας την Ιερή μνήμη των Αγίων Αναργύρων Κοσμά και Δαμιανού, οφείλουμε να συμμετάσχουμε όσοι το επιθυμούμε στην καθιερωμένη Αρχιερατική Θεία Λειτουργία στον Ιερό Ναό Αγίου Σπυρίδωνα στον Πύργο.

Επιπλέον το Διοικητικό Συμβούλιο αποφάσισε όπως κάθε χρόνο, την συνάντηση των μελών του Συλλόγου μας την ίδια ημέρα 1η Νοεμβρίου, για δείπνο σε εστιατόριο της πόλης, το οποίο θα σας γίνει γνωστό εν ευθέτω χρόνω.

 Επιθυμούμε η συνάντησή μας αυτή να είναι ουσιαστική και μαζική και τούτο γιατί μας δίνεται έτσι η ευκαιρία να συζητήσουμε έξω από τα καθημερινά προβλήματα και τις αγωνίες μας που ο καθένας μας βιώνει και να πιούμε ένα κρασί με αφορμή την εορτή μας.

Θεωρούμε ότι μία τέτοια εκδήλωση θα μας φέρει πιο κοντά και θα μας δώσει την ευκαιρία να συσφίξουμε τους δεσμούς μας με τους παλαιότερους και νεότερους συναδέλφους.

Είναι καλό να βγούμε από τα ιατρεία και τη καθημερινή μας ρουτίνα για λίγο, μιας και οι ευκαιρίες συνάντησής μας μέσα αλλά και έξω από το Σύλλογο είναι λιγοστές.

Σας καλούμε λοιπόν όλους να συμμετάσχετε σε αυτό μας το κάλεσμα. Για το κύρος του Συλλόγου αλλά και για πρακτικούς λόγους είναι αναγκαίο να γνωρίζουμε εκ των προτέρων τη διαθεσιμότητα του καθενός εν ευθέτω χρόνω, ούτως ώστε να προχωρήσουμε στη κράτηση εστιατορίου.

Σας ενημερώνουμε ότι έχουμε απευθύνει παρόμοια πρόσκληση στον Οδοντιατρικό και Φαρμακευτικό Σύλλογο Ηλείας

**Τέλος, σας παρακαλούμε όπως δηλώσετε συμμετοχή στα γραφεία του Συλλόγου μέχρι την Παρασκευή 27 Οκτωβρίου 2017.**

Με συναδελφικούς χαιρετισμούς

 Ο Πρόεδρος Ο Γεν. Γραμματέας

 Νίκος Κατσαρός Χρήστος Γιαννικούλης